శ్రీనగర్: కాల్పుల విరమణ ఒప్పందానికి మరోసారి పాకిస్థాన్ తూట్లు పొడిచింది. జమ్మూకశ్మీర్లో కాల్పులకు తెగబడింది. ఈ కాల్పుల్లో సరిహద్దు భద్రతా దళం (బీఎస్ఎఫ్) జవాను ఒకరు గాయపడ్డారు. ఆర్నియాలో శుక్రవారం ఉదయం 7-7.30 గంటల మధ్య ఈ ఘటన జరిగింది. పాక్ బలగాల కాల్పులను భారత బలగాలు దీటుగా తిప్పికొట్టాయి. గురువారం కూడా పాక్ కాల్పుల విరమణ ఒప్పందాన్ని పాక్ ఉల్లంఘించి కశ్మీర్లోని నౌసెరా సెక్టార్లో కాల్పులకు దిగింది. పాక్ దళాల మోర్టార్ దాడులకు 35 ఏళ్ల ఓ మహిళ ప్రాణాలు కోల్పోగా, ఆమె భర్త గాయపడ్డాడు. ఫార్వార్డ్ పోస్టులు, జనావాసాలపై  82 ఎంఎం, 12 ఎంఎం మోర్టార్లను పాక్ బలగాలు ఉపయోగించాయని, ఆ దాడిని తమ బలగాలు తిప్పికొట్టాయి సైనిక వర్గాలు తెలిపాయి. మరోవైపు, ఇండియా నియంత్రణ రేఖ వెంబడి కాల్పులు విరమణ ఒప్పందాన్ని ఉల్లంఘించి కాల్పులు జరిపినట్టు పాక్ గురువారం ఆరోపించారు. దీనిపై డిప్యూటీ హై కమిషనర్ జేపీ సింగ్ను పిలిపించి నిరసన తెలిపింది. అయితే ఈ వాదనను భారత సైనిక వర్గాలు తోసిపుచ్చాయి. కాల్పుల ముసుగులో ఉగ్రవాదులను భారత సరిహద్దుల్లోకి చొప్పించేందుకే పాక్ దళాలు కాల్పుల విరమణ ఒప్పందానికి పదేపదే తూట్లు పొడుస్తున్నట్టు ఆరోపించాయి.
srinagar: kaalpula viramana oppandaaniki marosari pakisthan thootlu podichindi. jammookashmeerlo kaalpulaku tegabadindi. ee kaalpullo sarihaddu bhadrata dalam (bsf) javaanu okaru gayapaddaru. aarniyaalo sukravaaram udayam 7-7.30 gantala madhya ee ghatana jarigindi. pak balagaala kaalpulanu bhaarata balagaalu deetugaa tippikottaayi. guruvaram kuudaa pak kaalpula viramana oppandaanni pak ullanghinchi kashmeerloni nausera sectarlo kaalpulaku digindi. pak dalaala mortar daadulaku 35 ella oo mahila praanaalu kolpoga, aame bharta gayapaddadu. forward postulu, janaavaasaalapai  82 mm, 12 mm mortarlanu pak balagaalu upayoginchaayani, aa daadini tama balagaalu tippikottaayi sainika vargaalu telipai. marovaipu, india niyantrana rekha vembadi kaalpulu viramana oppandaanni ullanghinchi kaalpulu jaripinattu pak guruvaram aaropinchaaru. deenipai deputy hai commisioner jp singnu pilipinchi nirasana telipindi. ayithe ee vaadananu bhaarata sainika vargaalu tosipuchayi. kaalpula musugulo ugravaadulanu bhaarata sarihaddulloki choppinchenduke pak dalaalu kaalpula viramana oppandaaniki padepade thootlu podustunnattu aaropinchaayi.